**ΣΧΕΔΙΟ ΕΙΔΙΚΟΥ ΠΛΗΡΕΞΟΥΣΙΟΥ ΠΑΡΟΧΗΣ ΕΓΓΥΗΣΗΣ**

Στην Αθήνα, σήμερα την ………………………………………… , του έτους ………………….. , ημέρα της εβδομάδας …………………. , στο γραφείο μου, που βρίσκεται στην ………………, σ΄ εμένα τ..ν συμβολαιογράφο…………………………………… , που εδρεύω στ… …………………………………… , εμφανίστηκε ο μη εξαιρούμενος από το Νόμο .……………………………………………………………………………… *(να αναγραφούν το όνομα, επώνυμο, όνομα πατρός, όνομα μητρός, επάγγελμα, τόπος και έτος γεννήσεως, τόπος και ακριβής διεύθυνση κατοικίας, τα πλήρη στοιχεία της αστυνομικής ταυτότητας ή του διαβατηρίου ή άλλου αντίστοιχου ισότιμου νομιμοποιητικού/αποδεικτικού της ταυτότητας εγγράφου του εμφανιζόμενου εντολέα - δηλ. ο αριθμός, η ημερομηνία εκδόσεως και η εκδούσα αρχή- , ο Αριθμός Φορολογικού Μητρώου και η αρμόδια ΔΟΥ)*, που καλείται περαιτέρω, χάριν συντομίας «εντολέας», ο οποίος δηλώνει, ειδικώς προς την ανώνυμη τραπεζιτική εταιρεία με την επωνυμία "ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ ΑΕ» και κατά τα οριζόμενα στην ΑΚ 221, ότι δίδει με το παρόν συμβολαιογραφικό έγγραφο την ανέκκλητη εντολή και πληρεξουσιότητα προς τον .................................................................................. *(να αναγραφούν και για τον εντολοδόχο τα πλήρη στοιχεία, ως ανωτέρω)*, καλούμενο περαιτέρω, χάριν συντομίας «εντολοδόχο», ώστε αυτός (εντολοδόχος), ενεργών αποκλειστικώς για λογαριασμό του (εντολέα) να εγγυηθεί γι’ αυτόν υπέρ της «Εθνικής Τράπεζας της Ελλάδος α.ε.», περαιτέρω καλουμένης, χάριν συντομίας «τράπεζας», σε σύμβαση (ή σύμβαση/πράξη ρύθμισης) δανείου, ποσού ……………ευρώ, που θα συνομολογηθεί μεταξύ της τράπεζας και του …………………….. ως οφειλέτη/πιστούχου.

Η εγγύηση θα αφορά στη χωρίς αίρεση, προθεσμία ή αντιρρήσεις εμπρόθεσμη και προσήκουσα εξόφληση κάθε απαίτησης, που θα απορρέει εξ αρχής ή θα απορρεύσει μελλοντικώς και μέχρι την ολοσχερή εξόφλησή της από την άνω σύμβαση του δανείου, του εγγυητή εντολέα ενεχομένου δια του ώδε εντολοδόχου εις ολόκληρο με τον οφειλέτη και ευθυνόμενου ως αυτοφειλέτου.

Η εγγύηση θα αφορά και στη δια του εντολοδόχου παραίτηση του εγγυητή εντολέα **από την ένσταση της διζήσεως και την ένσταση του άρθρου 439 ΑΚ, αλλά και από τα δικαιώματα, που απορρέουν από τα άρθρα 853, 488, 858, 862, 863, 866, 867 και 868 ΑΚ**.

Η σύμβαση του δανείου, που θα συνομολογηθεί θα διαλαμβάνει όρους, που θα καθορισθούν ειδικότερα σ’ αυτή, όπως, ενδεικτικώς, το ποσόν του κεφαλαίου ή ορίου του δανείου, το ποσοστό του τόκου, τον τρόπο υπολογισμού αυτού, τον τόκο υπερημερίας και τον τρόπο υπολογισμού του, τις καταβολές εξόδων και τελών, τις υποχρεώσεις ασφάλισης του ως κατωτέρω βαρυνομένου ακινήτου, τις καταβολές ασφαλιστικών εισφορών, τις υπέρ της τράπεζας εκχωρήσεις των ασφαλιστικών αποζημιώσεων, τις υποχρεώσεις καταχώρησης στον «Τειρεσία» κ.λπ. Η εντολή της παρασχεθησομένης εγγύησης αφορά τόσο στην υπογραφή της σύμβασης του δανείου, όσον και σε κάθε άλλο απαραίτητο έγγραφο.

Περαιτέρω, να προσκομίζει αντ’ αυτού και για λογαριασμό του (εντολέα) τα απαιτούμενα επιβεβαιωτικά και νομιμοποιητικά έγγραφα πιστοποίησης και επαλήθευσης της ταυτότητας του και διαμόρφωσης του οικονομικού/συναλλακτικού του προφίλ.

Δίδεται, τέλος, δια του παρόντος από τον εντολέα η εντολή να συνομολογήσει ο εντολοδόχος στη σύμβαση, αλλά και να πράξει, ό,τι περαιτέρω απαιτηθεί προς περαίωση της παρούσας εντολής, υπογράφων προς τούτο κάθε σχετικό έγγραφο περιλαμβάνον και εξειδικεύον τους άνω (ενδεικτικώς αναφερομένους) όρους.

Ρητώς δηλώνεται και γίνεται αναντιρρήτως αποδεκτό από τον εντολέα, ότι το παρόν πληρεξούσιο ισχύει μέχρις ανακλήσεώς του δια συμβ/κού εγγράφου, αντιθέτου ή ανακλητικού περιεχομένου, επιδιδόμενου στην Τράπεζα με δικαστικό επιμελητή και δη από την επομένη της επιδόσεως εργάσιμη ημέρα.

………………………….ακολουθούν τα τυπικά του κλεισίματος του κειμένου.